
Az LMBTQ+ személyek szépirodalmi reprezentációja a 20. századi Magyarországon.

Kulcsszavak: társadalomtörténet; 20. század; Magyarország; tartalomelemzés; LMBTQ+ személyek
A pályamunkámban 15 darab szépirodalmi műalkotás tartalomelemzésével kíséreltem meg
rekonstruálni azt, hogy a 20. században az LMBTQ+ személyeket hogyan ábrázolták irodalmi
kontextusban. A társadalomtörténeti korszak sajátosságainak szemléltetése érdekében az
elméleti összefoglalómban részletesen ismertetem a kisebbségi csoport történelmét, a rájuk
vonatkozó jogi szabályozásokat. Továbbá bemutatom a devianciaszociológia álláspontját a
vizsgált kérdéskörről és egy az LMBTQ+ személyek médiareprezentációjával foglalkozó
tanulmányt hogy ennek függvényében képes legyek a dolgozatom lezárásakor a saját
eredményeimmel reflektálni ezekre az aspektusokra.
A kutatásommal arra kerestem a választ, hogy milyen kifejezésekkel és értékítéletre utaló
jelzőkkel illették, milyen külső jegyekkel ruházták fel őket, a szerzők milyen problémákat és
nehézségeket vetnek fel a szubkultúrához tartozók életében, ezeket a dimenziókat nemenkénti
és évszázadon belüli bontásban is megvizsgáltam. Figyelmet fordítottam továbbá arra, hogy a
szerzők személyes érintettsége képes volt-e befolyásolni a műben megjelenő ábrázolásmódot.
Magát a tartalomelemzést nem adatelemző szoftver segítségével hajtottam végre, hanem
úgymond manuálisan, mivel egyaránt szándékomban állt a manifeszt és látens tartalmi elemek
vizsgálata.
A munkám eredményei, hogy a legelterjedtebb megnevezés a homoszexuális, pejoratív jelzők
alkalmazása és pozitív külső megjelenés jellemzi a műveket. Gyakori a „cross-dressing”, a
feminin viselkedés és a pedofília előfordulása. A kifejezések és problémák tekintetében az
érintettek szexuális orientációját betegségként megbélyegző, orvosi megközelítés érvényesül.
Fő nehézségként a negatív társadalmi megítélés fordult még elő. Az érintett szerzők esetében
finomabb ábrázolás, kevésbé pejoratív jelzők alkalmazása, az észlelt nehézségek eltérései
voltak fellelhetőek.



